CELEX: 62013CN0663
Language: lt
Date: 2013-12-13 00:00:00
Title: Byla C-663/13: 2013 m. gruodžio 13 d. pareikštas ieškinys byloje Europos Komisija prieš Austrijos Respubliką

1.2.2014   
            
            
               LT
            
            
               Europos Sąjungos oficialusis leidinys
            
            
               C 31/7
            
         2013 m. gruodžio 13 d. pareikštas ieškinys byloje Europos Komisija prieš Austrijos Respubliką
   (Byla C-663/13)
   2014/C 31/11
   Proceso kalba: vokiečių
   
      Šalys
   
   
      Ieškovė: Europos Komisija, atstovaujama P. Hetsch, K. Herrmann, T. Maxian Rusche
   
      Atsakovė: Austrijos Respublika
   
      Ieškovės reikalavimai
   
   Ieškovė reikalauja
   
               —
            
            
               pripažinti, kad visoje federacinės valstybės teritorijoje arba bent kai kuriose jos dalyse nepriėmusi įstatymų ir kitų teisės aktų, reikalingų įgyvendinti 2009 m. balandžio 23 d. Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją, iš dalies keičiančios bei vėliau panaikinančios Direktyvas 2001/77/EB ir 2003/30/EB, 2 straipsnio a, b, d, f, g, h ir n punktus, 3 straipsnio 4 dalies a ir b punktus, 5 straipsnį, 13 straipsnio 1 dalies e punktą ir 6 dalies antrą ir trečią pastraipas, 14 straipsnio 2, 3, 4, 5 dalis, 16 straipsnio 1 dalies antrą sakinį, 3 dalies 1 pastraipą, 4 dalies antrą sakinį, 6, 7, 8 dalis, 17 straipsnio 1 dalies c punktą, kiek tai susijęs su biodegalais, 2 dalį, kiek tai susiję su skystaisiais bioproduktais, 3 dalies b punkto i papunktį, kiek tai susiję su kitomis valstybėmis narėmis ir trečiosiomis šalimis, 3 dalies a punktą, b punkto ii papunktį, c punktą, 4 dalies a–c punktus ir 8 dalį, kiek tai susiję su skystaisiais bioproduktais, 19 straipsnio 1 ir 3 dalis dėl skystųjų bioproduktų, šios direktyvos II, III, IV ir V priedus ar bet kuriuo atveju nepranešusi apie šias nuostatas Komisijai, Austrijos Respublika neįvykdė įsipareigojimų pagal šios direktyvos 27 straipsnio 1 dalį,
            
         
               —
            
            
               remiantis SESV 260 straipsnio 3 dalimi, įpareigoti Austrijos Respubliką, neįvykdžius pareigos pranešti apie perkeliančias priemones, į Europos Sąjungos nuosavų lėšų sąskaitą sumokėti baudą — 40 512 EUR už kiekvieną dieną nuo Teisingumo Teismo sprendimo, kuriuo konstatuojamas įsipareigojimų neįvykdymas, paskelbimo dienos,
            
         
               —
            
            
               priteisti iš Austrijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Terminas perkelti direktyvą baigėsi 2010 m. gruodžio 5 dieną.